# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Cyhoeddi crynodeb o'r ymatebion i'r ymgynghoriad ar sgiliau'r sector sero net** |
| **DYDDIAD** | **20 Mehefin 2024** |
| **GAN** | Jeremy Miles AS, Ysgrifennydd y Cabinet dros yr Economi, Ynni a'r Gymraeg |

Rhwng 11 Hydref 2023 a 31 Rhagfyr 2023, cynhaliwyd ymgynghoriad ar y sgiliau sydd eu hangen i gefnogi'r newid i sero net ar gyfer pob sector yng Nghymru sy'n rhyddhau allyriadau .

Roedd yr ymgynghoriad yn ymrwymiad allweddol yn ein Cynllun Gweithredu Sgiliau Sero Net, i gasglu'r wybodaeth fanylach sydd ei hangen am wyth sector sydd â lefelau uchel o allyriadau:

* Cynhyrchu Trydan a Gwres
* Adeiladau Preswyl
* Cludiant
* Y Sector Cyhoeddus
* Diwydiant a Busnes
* Defnyddio Tir, Newid Defnydd Tir a Choedwigaeth
* Amaethyddiaeth
* Rheoli Gwastraff a’r Economi Gylchol

Heddiw, hoffwn dynnu sylw'r Aelodau at gyhoeddi [dogfen sy'n crynhoi'r ymatebion i'r ymgynghoriad](https://www.llyw.cymru/sgiliau-sector-sero-net).

Hoffwn fanteisio ar y cyfle hwn i ddiolch i'r 107 o unigolion a sefydliadau a ymatebodd i'r ymgynghoriad ac a roddodd eu hamser i wneud hynny, yn ogystal â'r rhai sydd wedi cefnogi'r gwaith parhaus yn y maes hwn.

Mae ehangder yr adborth a gafwyd o'r ymatebion i'r ymgynghoriad wedi darparu ffynhonnell gyfoethog o dystiolaeth sy'n atgyfnerthu ein dealltwriaeth gyfredol o sgiliau sero net, ac yn darparu amrediad eang o atebion ymarferol a nodau tymor hwy a fydd yn cefnogi'r newid polisi sydd ei angen i alluogi sgiliau i fod yn ysgogydd allweddol wrth gyflawni sero-net.

Rwy'n bwriadu gwneud datganiad pellach ar y camau nesaf gan gynnwys y cynnydd o ran datblygu Mapiau Ffordd Sgiliau ar gyfer y Sector maes o law.